Laukezers

Laukezers (saukts arī Lauku ezers)LĢIA vietvārdu datubāze ir dabīgs saldūdens ezers Jēkabpils novada Kūku pagastā Daugavas labā krasta baseinā.Kūku pagasta teritorijas plānojums Ezers ietilpst dabas parka "Laukezers" teritorijā. Atrodas 6 km no Jēkabpils.

 Raksturojums 
Laukezers atrodas Austrumlatvijas zemienes Aronas paugurlīdzenumā, 2 km no Rīgas—Daugavpils ceļa. Tas ir mezotrofs ezers ar augstu ekoloģisko kvalitāti, viens no dzidrākajiem ezeriem Latvijā. Ezera krastmala ir smilšaina, krasti ir pieejami, to slīpums vietām ir zems, vietām augsts. Ezera dibens ir siekstains, akmeņains un dūņains. Relatīvais ūdens apmaiņas periods ir 12,5 gadi. No ezera iztek strauts uz Daugavu. Niedru josla ir visapkārt ezeram, vietām aug arī grīšļi. Ezerā mīt līdaka, rauda, asaris, līnis, plaudis un vēdzele.www.ezeri.lv Laukezers ir iecienīta atpūtas vieta, kas reizē ir arī apdraudējums ezeram.Kūku pagasta attīst. plāns

Ezera ūdeņi ir piemēroti lašveidīgo zivju audzēšanai, peldēšanai un atpūtas pasākumiem.Letonika.lv. Enciklopēdijas - Latvijas Enciklopēdiskā vārdnīca. Laukezers

 Atsauces 

 Ārējās saites 
 www.krustpils.lv
 www.ezeri.lv

Kategorija:Jēkabpils novada ezeri
Kategorija:Kūku pagasts
Kategorija:Krustpils novada ezeri